AZƏRBAYCAN RESPUBLİKASI TƏHSİL NAZİRLİYİ

	

ALİ TƏHSİL PİLLƏSİNİN DÖVLƏT STANDARTI

MAGİSTRATURA SƏVİYYƏSİNİN İXTİSAS ÜZRƏ

T Ə H S İ L   P R O Q R A M I

İxtisasın (proqramın) şifri və adı:   060403 - Maliyyə

BAKI – 2016

1.	Ümumi müddəalar 

1.1. 	Magistratura səviyyəsinin 060403 - Maliyyə ixtisası üzrə Təhsii Proqramı «Təhsil haqqında» Azərbaycan Respublikası Qanununa, Azərbaycan Respublikası Nazirlər Kabinetinin müvafiq qərarları ilə təsdiq olunmuş «Ali təhsil pilləsinin dövlət standartı və proqramı», «Magistratura təhsilinin məzmunu, təşkili və magistr dərəcələrinin verilməsi qaydaları»nın tələblərinə, «Ali təhsilin magistratura səviyyəsi üzrə ixtisasların (ixtisaslaşmaların) təsnifatı»na və digər qanunvericilik aktlarına uyğun hazırlanmışdır.
1.2. 	Tabeliyindən, mülkiyyət növündən və təşkilati-hüquqi formasından asılı olmayaraq Azərbaycan Respublikasmda fəaliyyət göstərən ali təhsil müəssisələri 060403 - Maliyyə ixtisası üzrə magistr hazırlığını bu Təhsil Proqramı ilə həyata keçirir.
1.3.   	Strukturda istifadə olunan işarələr: ÜK - ümummədəni kompetensiyalar PK - peşə kompetensiyaları

2.	060403 - Maliyyə ixtisasnın xarakteristikası

2.1.	Təhsil Proqramının mənimsənilməsinin normativ müddəti və məzunlara verilən elmi-ixtisas dərəcəsi:

İxtisasın şifri və adı	Verilən elmi-ixtisas dərəcəsi	Əyani forma üzrə təhsil müddəti	Kreditlə rin sayı	
	060403 - Maliyyə	Magistr	2 il	120	
İxtisaslaşmalar:
- Bank işi
- Vergi və vergiqoyma
- Sığorta işinin təşkili
- Maliyyə nəzarəti və audit
- Maliyyə menecmenti
- Maliyyə bazarları				

3.   Məzunun ixtisas xarakteristikası və kompetensiyası

3.1. Magistrin ixtisas xarakteristikası

Magistr nəzəri prinsip və tədqiqat metodları haqqında ümumi təsvirə və geniş biliyə malik olmalı, peşə hazırlığı tələb edən elmi-tədqiqat işi aparmağa və pedaqoji fəaliyyətə hazır olmalı, peşəkar fəaliyyəti çərçivəsində gözlənilməz və mürəkkəb məsələləri həll etməyi bacarmalıdır.

3.2. Proqramın   mənimsənilməsi   nəticəsində   məzunun   kompetensiyasına qoyulan tələblər.

3.2.1. Məzun aşağıdakı ümummədəni kompetensiyalara (ÜK) yiyələnməlidir:
-	özünün intellektual, ümümmədəni və peşə hazırhğı səviyyəsini təkmilləşdirib inkişaf etdirmək (ÜK-1);
-	kütləvi və elmi natiqlik vərdişlərinə yiyələnmək (ÜK-2);
-	digər sahələrin mütəxəssisləri, elmi nümayəndələri ilə ünsiyyət qurmaq     (ÜK-3);
-	işgüzarlıq, peşəkarlıq, ünsiyyət vasitəsi kimi Azərbaycan və xarici dillərdən sərbəst istifadə etmək (ÜK-4);
-	təşkilati-idarəetmə qərarların qəbul edib, onun nəticələrini müəyyənləşdirmək və buna görə məsuliyyət daşımaq (UK-5);
-	müasir proqram təminatlarından maliyyə məsələlərinin həllində istifadə etmək (ÜK-6);
-	kollektivdə  işləmək (ÜK-7);
-	digər sahələrin mütəxəssisləri ilə ünsiyyətdə olmaq (ÜK-8);
-	fəal sosial mobillik (ÜK-9);
-	hüququ biliklər və etik normalara malik olmaq (ÜK-10).

3.2.2. Məzun aşağıdakı peşə kompetensiyalarına (PK) yiyələnməlidir:

Elmi-tədqiqat sahəsi üzrə:
-	kommersiya və qeyri-kommersiya təşkilatlarının maliyyə və vergi aspektləri ilə əlaqədar analitik iş metodlarına malik olmaq (PK-1);
-	elmi-tədqiqatlar aparılmasının işçi plan və proqramlarının işlənilməsini həyata keçirmək, tədqiqatlar qrupu və fərdi icraçılar üçün tapşırıq hazırlamaq (PK-2);
-	maliyyə-kredit sahəsində tədqiqatların aparılma mexanizminin işlənib həyata keçirilməsi, onların nəticlərinin həllini tələb edib, icmal maliyyə hesabatlarının hazırlanması üçün məlumatları  hazırlamaq (PK-3);
-	tədqiqat mövzusu üzrə məlumatların toplanması, işlənməsi və sistemləşdirilməsini həyata keçirmək, tədqiqatın metodunu və məsələlərin həlli vasitələrini müəyyən etmək (PK-4);
-	maliyyə-kredit sahəsi üzrə peşəkar maliyyə və vergi fəaliyyətinə aid tədqiq olunan proseslərin və obyektlərin nəzəri və iqtisadi modellərini işləyib həyata keçirmək qabiliyyəti (PK-5);
-	peşəkar maliyyə və vergi fəaliyyəti üzrə tədqiq olunan proses və obyektlərin nəzəri və yeni ekonometrik modellərini işləyib hazırlamaq (PK-6);
-	maliyyə-kredit üzrə aktual elmi problemləri aşkar edib tədqiqat aparmaq              (PK-7);
-	innovasiyanın səmərəli maliyyə təminatı istiqamətlərini müəyyənləşdirib tədqiqat aparmaq (PK-8);
-	risklərin idarə edilməsi sisteminin işlənib hazırlanması məqsədi ilə təsərrüfat subyektlərinin fəaliyyətində maliyyə-iqtisadi risklərin aşkar edilməsi və tədqiqat aparmaq (PK-9);
-	maliyyə-kredit təşkilatlarının maliyyə dayanıqlığı problemlərini tədqiq etmək (PK-10);

Pedaqoji fəaliyyət iizrə:

-	təhsil müəssisələrində maliyyə, vergi və pul-kredit fənlərini tədris etmək     (PK-11);
-	təhsil proqramları və tədris-metodiki vəsaitləri işləyib hazırlamaq (PK-12);
-	tədris, təlim və ya digər üsullarla öz biliklərini başqasına ötürə bilməyə      (PK-13);

Layihə-iqtisadi fəaliyyət üzrə:

-	hazırlanmış layihələrin həyata keçirilməsi üçün tapşırıqları, layihələrin maliyyə aspektlərini, müvafiq normativ və metodiki sənədləri sərbəst hazırlamaq və ya onların hazırlanmasına rəhbərlik etmək (PK-14);
-	hazırlanmış layihə və proqramların yerinə yetirilməsi üçün konkret tələblər hazırlamaq (PK-15);
-	hazırlanmış layihələrin maliyyə səmərəliliyini müəyyənləşdirmək (PK-16);
-	təşkilatların, həmçinin maliyyə-kredit orqanlarının büdcə və maliyyə planlarını, eləcə də büdcə haqq-hesablarını işləyib hazırlamaq (PK-17)

Təşkilati inzibatçılıq fəaliyyəti üzrə:
-	təşkilatların, o cümlədən, maliyyə-kredit təşkilatlarırın inkişafının qısa və uzunmüddətli maliyyə və vergi siyasətinin və strategiyasının işlənib hazırlanmasma rəhbərlik etmək (PK-18);
-	müxtəlif təşkilati-hüquqi formalı ləşkilatların maliyyə xidməti və bölmələrinə rəhbərlik etmək (PK-19);
-	hazırlanmış və təsdiq edilmiş büdcənin icrası işini təşkil etmək (PK-20);
-	maliyyə və vergi qanunvericiliyinə riayət edilməsi, qanunvericiliyin pozulması halları ilə barışmamaq və müvafiq inzibati tədbirlər görmək (PK-21);
-	peşəkar fəaliyyəti çərçivəsində gözlənilməz və mürəkkəb məsələləri həll etməyə (PK-22);
-	müvafiq fəaliyyət və metodları təklif etmək və planlaşdırmağa, onları qısa və uzunmüddətli nəticələrini təhlil etməyə (PK-23);
-	fəaliyyət və ya təhsil sahəsi ilə bağlı problemləri yaradıcı şəkildə müəyyənləşdirmək və ortaya qoya bilməyə, konkret vaxt çərçivəsində və məhdud informasiya şəraitində onları həll edə bilməyə (PK-24);
-	fəaliyyət və təhsil sahəsi ilə bağlı problemlərin həlli zamanı müvafiq texnologiya və metodları seçmək və onlardan istifadə edə bilməyə, həmçinin potensial nəticələri müəyyənləşdirmək və ya qiymətləndirə bilməyə (PK-25);
-	fəahyyət və təhsil sahəsi ilə bağlı problemlərin həlli zamanı şəxsi davranışlarını tənqidi şəkildə qiymətləndirməyə (PK-26);
-	fəaliyyət və təhsil sahəsi ilə bağlı problemləri Azərbaycan və bir xarici dildə şifahi və yazılı olaraq təqdim etmək və əsaslandırmağa, həmçinin mütəxəssis və qeyri-mütəxəssislərlə birgə müvafiq müzakirələrdə iştirak edə bilməyə     (PK-27);
-	innovativ yanaşma tələb edən mürəkkəb və gözlənilməz şəraitlərdə müstəqil şəkildə fəaliyyət göstərməyə (PK-28);
-	təşkilat və ya qrupların strateji fəaliyyəti ilə bağlı məsuliyyət daşımağa      (PK-29);
-	mürəkkəb şəraitlərdə etik qaydalara uyğun şəkildə davrana bilməyə, şəxsi davranışların  etik  aspektləri,  imkanları,  məhdudiyyət  və  sosial  rolunu anlamağa, fəaliyyət və təhsil sahəsi ilə bağlı məsələlərdə əsaslandırılmış qiymətləndirmə aparmağa (PK-30);
-	davamlı təlim və peşəkar inkişafla bağlı şəxsi və digərlərinin ehtiyaclarını qiymətləndirməyə, həmçinin müstəqil təhsil üçün zəruri olan səmərəli metodlardan istifadə edə bilməyə (PK-31).

4.   Peşə fəaliyyəti üzrə hazırlıq səviyyəsinə və təhsilin məzmıınuna qoyulan minimum tələblər

4.1.   Peşə fəaliyyətinin xarakteristikası.

4.1.1. 060403 - Maliyyə ixtisası üzrə magistrlərin peşə fəaliyyətinin əsas istiqamətləri:
-	elmi-tədqiqat;
-	pedaqoji;
-	layihə-iqtisadi;
-	analitik;
-	təşkilati-inzibatçılıq və s.

4.1.2. Hazırlıq səviyyəsinə qoyulan tələblər:

Elmi-tədqiqat fəaliyyəti üzrə:

-	maliyyə-kredit və vergi sistemlərində aktual problemlərin aşkar edilərək tədqiq edilməsi;
-	maliyyə-kredit və vergitutma sahələri üzrə tədqiqatın aparılması planı və proqramının işlənib hazırlanması;
-	elmi bölmələr və fərdi icraçılar üçün müvafiq tapşınqların hazırlanması;
-	maliyyə-iqtisadi tədqiqatların aparılması, alınmış nəticələrin təhlili alətlərinin və metodlarının işlənib hazırlanması;
-	maliyyə-kredit sahəsində maliyyə icmallarının, hesabatlarının və elmi nəşrlərin hazırlanması üçün mövcud məlumatların  ümümiləşdirilməsi;
-	elmi-tədqiqat mövzusu üzrə məlumatların axtarılması, toplanılması, işlənilməsi və təhlili:
-	mikro və makro səviyyəli informasiyanın inkişafının səmərəli maliyyə təminatını aşkarlayıb tədqiq etmək;
-	təşkilatların    maliyyə dayanıqlılığı problemini tədqiq etmək.

Pedaqoji fəaliyyət üzrə:

-	maliyyə, vergi və pul-kredit fənlərini təhsil müəssisələrində tədris etmək;
-	təhsil proqramı və tədris-metodiki materialları hazırlamaq.

Analitik fəaliyyət üzrə:

-	pul-kredit və maliyyə institutlarının və bazarlarırın inkişaf istiqamətlərini müəyyənləşdirib qiymətləndirmək;
-	kommersiya və qeyri-kommersiya təşkilatlarının fəaliyyətini xarakterizə edən maliyyə-iqtisadi göstəricilərini təhlil etmək;
-	maliyyə hesabatlarının aparılması və qəbul edilmiş idarəetmə qərarlarının əsaslandırılması məqsədi ilə maliyyə və iqtisadi informasiyaların axtarışı, təhlil və qiymətləndirmək;
-	iqtisadiyyatın maliyyə, vergi və pul-kredit tənzimlənməsi metodları və alətlərinin təhlili və konseptual yanaşmaların qiymətləndirilməsi;
-	bütün növ resurslardan səmərəli istifadəni qiymətləndirmək.

Təşkilati-inzibatçılıq fəaliyyəti üzrə:

-	təşkilatın inkişafının qısa və uzunmüddətli maliyyə və vergi siyasəti və strategiyasının işlənib hazırlanmasına rəhbərlik etmək;
-	müxtəlif təşkilat-hüquqi formalı təşkilatların maliyyə xidməti və bölmələrinə rəhbərlik etmək;
-	hazırlanmış və tədqiq edilmiş büdcənin icrası işini təşkil və təmin etmək;
-	pul axınlarının hərəkətinin, zəruri maliyyə resurslarının formalaşması və istifadəsini idarə etmək.

4.2.   Təhsilin məzmununa qoyulan minimum tələblər. 

□ İxtisas üzrə fənn bölümləri, fənlərin kreditləri, onların mənimsənilməsinin nəticələri (bilik, bacarıq və vərdişlər baxımından) və qazanılması nəzərdə tutulan kompetensiyaların kodları
Fənn bölməsinin kodu	Fənn bölmələri, onların mənimsənilməsinin nəticələri (bilik, bacarıq vərdişlər baxımından)	Fənn bölmələri üzrə kreditlərin sayı	Fənnin kodu və adı	Fənn üzrə kreditlərin sayı	Qazanılması nəzərdə tutulan kompeten-siyaların kodları	
Təhsil hissəsi	
M F-B00   	İxtisas (ixtisaslaşma) fənləri bölməsi
bilməlidir:
Bu bölməyə daxil olan fənlərin öyrənilməsi  nəticəsində tələbə 

bilməlidir:
-  müasir iqtisad elminin  əldə  etdiyi   nailiyyətləri   sistemləşdirilmiş   şəkildə şərh etməyi, 
-yeni iqtisadi sistemlərin transformasiya     prosesinin   qanunauyğunluqlarını         və         metodoloji prinsiplərini, 
-mikro və makro iqtisadi problem və modellərin sistemli şəkildə şərhini, 
-qlobal qeyri-sabitlik şəraitində iqtisadi    artımın    və    təhlü-kəsizliyin qorunması siyasətini, 
-işgüzar tsiklin idarə olunmasım, uzunmüddətli iqtisadi artımın sürətləndirilməsi yollarını;
- iqtisad elminin və iqtisadiyyatm fəlsəfi-metodoloji     aspektdən    dəyərləndirilməsini, 
-mövcud nəzəri və metodoloji problemlərin    konseptual    qiymət-ləndirilməsini,  
- müxtəlif       yanaşmaların müqayisəli       təhlili       və       nəzəri ümumiləşdirilmələrin aparılması metodikasını,   
- iqtisadiyyatın    sistemli yaranış  keyfiyyətində  ictimai  həyatın digər sfera və  sahələri ilə inteqrativ bağlılığının fəlsəfi interpretasiyasını;
- müasir maliyyə pul tədavülü və kreditin fəaliyyət qanununa uyğunluqlarını;
- maliyyə, monetar nəzəriyyə, maliyyə bazarları və maliyyə institutlarının təhlili üzrə yeni tədqiqatların əsas nəticələrini;
- pul-kredit və maliyyə institutlarının
fəaliyyət      xüsusiyyətlərini,      
-onların fəaliyyət dairələrini, iqtisadi agentləri, müasir məhsul və xidmətlərini;
-maliyyə   bazarının   maliyyə-kredit institutlanın, müasir təhlil metodlarını, onların idarə olunmasının strategiya və modellərini; 
- maliyyə və pul bazarlanın müasir təhlil   metodlarını,   böhrandan   sonrakı dövrdə    maliyyə    qərarlainin    riyazi təyinatını;
- iqtisadi məsələlərin həlli üçün zəruri olan müasir proqram məhsullarını.

bacarmalıdır:
- riskin və qeyri-müəyyənliyin iqtisadi mahiyyəti,      oyunlar     nəzəriyyəsinin məzmununu   izah   etməyi,   
-alternativ strategiyanın      müəyyənləşdirilməsini, 
-gəlirlərin bölgüsü və yoxsulluğa qarşı mübarizənin      istiqamətləri,      qeyri-bərabərliyi törədən səbəblər, amillər və mənbələri   aşkar  etməyi,  
-makroiqtisadiyyatın əsas prinsipləri, dövlətin iqtisadi siyasəti və onun xarici ticarətin və milli iqtisadiyyatın   inkişafma   olan   təsirini müəyyənləşdirməyi;
- iqtisadi proses və hadisələrin konseptual məzmununu tam və dolğun şəkildə üzə çıxarmağı, 
-konseptual yanılmalara yol verilməməyi,     
-aparılan     tədqiqatların fəlsəfi metodoloji yönümünü, o cümlədən problemlərin tədqiqat metodlan və şərhi üsullarını    müəyyən   etməyi,    
-onların inkişaf təməyyülləri  və  perspektivləri haqqında       əsaslandırılmış       biliklər sistemini formalaşdırmağı;
-maliyyə-kredit institutlarının fəaliyyətinin obyektiv qiymətləndirilməsi üçün müasir vasitələrin tətbiqini;
-maliyyə-kredit institutlarının fəaliyyətinin təmin və qiymətləndirilməsini nəzərə almaqla idarəetmə qərarlarının əsaslan-dırılmasını;
- maliyyə-iqtisadi   məsələlərinin   həlli maliyyə və pul axınlarının zəruri olan müasir proqram məhsullarını;
- maliyyə-iqtisadi  məsələlərinin  həlli, üçün     müasir     proqram-informasiya təminatından istifadəni;
- maliyyə və pul-kredit münasibətləri sferasındakı        müasir        proses-lərin qiymətləndirilməsini;
- makro və mikro səviyyədə maliyyə proseslərinin dəqiq inkişaf proqnozlarını formalaşdırmaq. 

yiyələnməlidir:
-peşəkar   sferada  praktiki   fəaliyyət
vərdişlərinə;
- peşəkar sfera elmi-tədqiqat işlərinin aparılmasının            metod            və
metodologiyasına;
- sərbəst tədqiqat və elmi iş aparmaq vərdişlərinə;
- müasir vasitələrin tədqiqi üə maliyyə və pul-kredit proseslərinin makro və mikro modelləşmə vərdişlərinə;
-maliyyə   proseslərinin   ekonometrik modellərinin                   qurulması  metodologiyasına.	60	MİF-B01
Maliyyənin müasir
problemləri

MİF-B02
Tədqiqat metodları

MİF – B03
Ali məktəb
tərəfindən
müəyyən edilən
fənlər*

	6

6

48

	PK – 1
PK – 2
PK – 3
PK – 4
PK – 5
PK – 6
PK – 7
PK – 11
PK – 12
PK – 17
PK – 18
PK – 19
PK – 20
PK – 21
PK – 22
PK – 23
PK – 24
PK – 25
PK – 26
PK – 27
PK – 28
PK – 29
PK – 30
PK – 31	
MET –B00	Elmi-tədqiqat işləri
Magistr tədqiqatlar, kommunikasiya və innovasiya, tədqiqat işlərinin aparılması dərslərini mənimsədikdən və elmi-tədqiqat işini yerinə yetirdikdən sonra aşağıdakıları
bilməli və bacarmalıdır:
- akademik baxımdan əsaslı və analizə gərəkli araşdırma suallarını müəyyənləşdirmək
- dissertasiya mövzusu ilə bağlı olaraq elmi əsaslı tənqidi yanaşma ortaya qoymaq
- mövzu ilə bağlı ədəbiyyatları müəyyənləşdirmək
- araşdırma və tədqiqatlarda akademik etik qaydaları bilmək
- dissertasiya işinin mövzusunu müəyyənləşdirmək
- dissertasiya işinin məzmun layihəsini hazırlamaq
- dissertasiya işi üçün vaxt cədvəlini tərtib etmək
- dissertasiya işində ortaya qoyulan araşdırma problemi ilə bağlı məlumat əldə etmə vasitələrini müəyyənləşdirmək
- ali məktəb təhsilinin prinsip və məzmununu bilmək
- tədris prosesinin təşkili və idarəedilməsi metodlarını bilmək
- tələbə psixologiyasını və tələbə davranışlarını bilmək
- tələbə qiymətləndirmə metodlarını bilmək və bu metodların tətbiq etmək
- dərs prosesində istifadə olunan dərs materiallarının hazırlanmasını bilmək
- eyni zamanda istifadə olunacaq ədəbiyyatların seçilməsini və istifadəsini bilmək
- imtahanlarda tələbə qiymətləndirmə zamanı istifadə olunan materialların (sualların, keyslərin və s.) hazırlama prosesini və üsullarını bilmək
- dərs zamanı auditoriyada davranış qaydalarını bilmək
- dərs prosesində müasir proqram təminatlarından və vasitələrindən istifadə qaydalarını bilmək.
- alınmış nəticələrin tədqiqi imkanlarını müəyyənləşdirməyi;
- yerinə yetirilmiş tədqiqat işinin müdafiəsini;
- tədqiqat işinin nəticələrinin çapa hazirlanmasını;
- elmi-tədqiqat və elmi-pedaqoji
təcrübələrdə iştirakı nəticəsində əldə etdiyi nəticələrdən dissertasiya işində istifadə etməyi;
- dissertasiya işində ortaya qoyulan araşdırma problemi ilə bağlı məlumat əldə etmə vasitələrini müəyyənləşdirmək
- məlumat toplama vasitəsindən istifadə edərək məlumatların əldə edilməsi və analizi
- analizlərdən sonra əldə edilən nəticələrin elmi təhlili
- dissertasiya işinin yazı qaydalarını bilmək
- araşdırmanın nəticələrinin hesabat halına salınması
- araşdırma prosesinin, araşdırma analizlərinin və nəticələrinin təqdim edilməsi
- elmi araşdırmaların aparılması prosesi
- aparılan araşdırmaların elmi məqalə halına salınması 
- elmi məqalə yazarkən istinadlarda vacib elmi etik qayda qanunları
- araşdırma apararkən müəyyən edilmiş mövzu haqqında daha əvvəl aparılmış araşdırma və məqalələri dəyərləndirmə
- daha doğru məlumatların toplanması üçün ideal məlumat toplama metodlarının seçilməsi
- lazımlı birinci növ və ikinci növ məlumatların əldə edilmə qaynaqları və onlardan istifadə üsulları
- elmi jurnallar üçün məqalə vəya elmi konfranslar üçün məruzələrin hazırlanması
- məruzələrin təqdim edilməsi
- araşdırma prosesində xarici ədəbiyyatlardan istifadə
- araşdırmalar zamanı lazımlı olacaq müasir proqram təminatlarını və onlardan istifadə qaydalarını	60	

Tədqiqatlar, kommunikasiya və innovasiya

Tədqiqat İşinin Aparılması 

Elmi-tədqiqat
təcrübəsi

Elmi-pedaqoji
təcrübə

Magistrlik
dissertasiyasının hazırlanması
və müdafiəsi	

6

6

6

6

36

	PK – 4
PK – 5
PK – 6
PK – 7
PK – 8
PK – 9
PK – 10
PK – 15
PK – 16
PK – 17	
	Kreditlərin ümumi cəmi	120		120		
* İxtisas və müvafiq ixtisaslaşmalar üzrə səriştələr (kompetensiyalar) və buna müvafiq fənlər ali təhsil müəssisələri tərəfindən müəyyənləşdirilir.

4.3.   İxtisas üzrə magistr təhsil proqramın yerinə yetirilməsi müddəti: ümumi həftələrin sayı - 94 
o cümlədən:
-	nəzəri təlim - 30 həftə
-	Tədqiqatlar, kommunikasiya və innovasiya, tədqiqat işinin aparılması -  8 həftə
-	təcrübələr (elmi-tədqiqat və  elmi-pedaqoji) - 8 həftə
-	imtahan sessiyaları - 10 həftə
-	magistrlik dissertasiyasının hazırlanması və  müdafiəsi - 24 həftə
-	tətillər - 14 həftə

5.   	Maddi-texniki, tədris bazası və kadr potensialı

5.1. 	Ali təhsil müəssisəsinin 060403 - Maliyyə ixtisasının təhsil proqramına müvafiq hazırlanmış tədris planmda nəzərdə tutulan fənlər üzrə dərslərin apanlması, təcrübələrin keçirilməsi və elmi-tədqiqat işlərinin yerinə yetirilməsi üçün müvafiq İKT ilə təchiz olunmuş kabinet və laboratoriyalar, kompyüter sinifləri, emalatxanalar və s. ilə təmin olunmuş maddi-texniki bazası olmalıdır. Təhsilalanların ali təhsil müəssisəsinin lokal şəbəkəsinə, internetə, məlumat bazalarına, elektron kitabxanalarına, axtarış sistemlərinə çıxışı təmin edilməlidir.
5.2.	Fənlərin tədrisi, bir qayda olaraq, ali təhsil müəssisələrinin elmi dərəcəsi və ya elmi adı olan professor-müəllim heyəti tərəfindən aparılır. Bu fəaliyyətə həmçinin müvafiq ixtisas üzrə minimum magistr dərəcəsinə sahib və həmin sahədə iş təcrübəsi  olan digər müəssisə və təşkilatlarda çalışan şəxslər də cəlb oluna bilər.
5.3.	Magistrlik dissertasiyalarına elmi rəhbərlik, bir qayda olaraq, həmin təhsil müəssisəsində çalışan professor-müəllim heyətinin elmi adı və ya müvafiq ixtisas üzrə minimum magistr dərəcəsinə sahib və həmin sahədə iş təcrübəsi  olan digər müəssisə və təşkilatlarda çalışan şəxslər tərəfindən həyata keçirilir.

6.	Tədris prosesinin forma və  metodları

6.1.	Magistrantın nəzəri təlimi və pedaqoji hazırlığı mühazirə-seminar, məsləhət, sərbəst  iş, pedaqoji təcrübə və s. formalarda həyata keçirilir.
6.2. 	Magistr hazırlığı üzrə tədris prosesində şifahi şərh, müsahibə, interaktiv təlim, müstəqil iş, diskussiya, dəyirmi masa, illüstrasiya, tədqiqatçıhq, laboratoriya və praktik iş və digər metodlardan istifadə edilə bilər.
6.3. 	060403 - Maliyyə ixtisası üzrə magistr hazırlığında elmi-tədqiqat və elmi-pedaqoji təcrübələr nəzərdə tutulur (təcrübələrin məqsəd və vəzifələri ixtisasdan asdı olaraq müəyyənləşdirilir). Təcrübələr növündən asılı olaraq müvafiq təşkilatlarda, yaxud ali məktəblərin kafedra və laboratoriyalarında keçirilə bilər.

7.   Yekun dövlət attestasiyasına qoyulan tələblər və qiymətləndirmə

7.1. 	Yekun dövlət attestasiyası magistrlik dissertasiyasının müdafiəsindən ibarətdir. Dissertasiyanın məzmununa, həcminə, strukturuna qoyulan tələblər və onun müdafiəsi qaydaları Azərbaycan Respublikası Təhsil Nazirliyi tərəfindən müəyyənləşdirilir.
7.2. 	Təhsil alanların biliyinin qiymətləndirilməsi Azərbaycan Rcspublikası Nazirlər Kabineti tərəfindən təsdiq edilmiş qaydalar əsasmda həyata keçirilir.
7.3. 	Yekun Dövlət Attcstasiyası nəticəsində məzunlara magistr ali elmi-ixtisas dərəcəsi və dövlət nümunəli diplom verilir.

	Razılaşdırılmışdır:

Azərbaycan Respublikası Təhsil Nazirliyi Elm, ali və orta ixtisas təhsil şöbəsinin müdiri
_______________Yaqub Piriyev
____ ___________ 2016-cı il

Azərbaycan Respublikası Təhsil Problemləri İnstitutunun direktoru

____________Emin Əmrullayev
____ _______ 2016-cı il	

Azərbaycan Respublikası Təhsil Nazirliyinin Elmi Metodiki Şurasının «İqtisadiyyat» bölməsinin sədri
_______________ 
____ ___________ 2016-cı il

İqtisadiyyat və idarəetmə ixtisaslar qrupu üzrə Dövlət Təhsil Standartlarını hazırlayan işçi qrupun sədri
________________ Ədalət Muradov
____ ___________ 2016-cı il

-	yata keçirm k, t dqiqatın metodunu v probleml rin h lli vasit l rini mü yy n etm 
-	yön ltm k (PK-8)